53. ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 252 της 23 Μαΐ./1 Ιουν. 1988 (ΦΕΚ Α΄106) Τροποποίηση και συμπλήρωση διατάξεων του Β.Δ/τος από 13/19.2.1936, του Β.Δ/τος από 19/26.3.1938 και του Β.Δ. 328/1963 «περί της άσκησης του επαγγέλματος του Ηλεκτρολόγου». Έχοντας υπόψη: 1.Τις διατάξεις των άρθρ. 3 και 5 του Νόμ. 6422/1934 «περί ασκήσεως του επαγγέλματος του Μηχανολόγου, του Ηλεκτρολόγου και του Μηχανολόγου-Ηλεκτρολόγου Μηχανικού, ως και του Ναυπηγού» (ΦΕΚ 412/Α΄/1934), όπως τροποποιήθηκαν με το Ν. Δ/μα 1150/1949 (ΦΕΚ 249/Α΄/1949). 2.Τις διατάξεις των άρθρ. 23 και 24 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α΄/1985). 3.Την Υ 1321/25.9.87 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Βιομηχανίας, Ενέργειας και Τεχνολογίας Κωνσταντίνου Παπαναγιώτου» (ΦΕΚ 531/ Β΄/ 30.9.87). 4.Την 263/1988 γνωμοδότηση του Συμβουλίου της Επικρατείας, με πρόταση του Αναπληρωτή Υπουργού Βιομηχανίας, Ενέργειας και Τεχνολογίας, αποφασίζουμε: Άρθρ.1.-Τα όρια της εγκατεστημένης συνολικής ισχύος των 15 KW και 40 KW της Α΄ ειδικότητας, που ορίζονται στα άρθρ.2 και 3 του από 13/19.2.1936 Β.Δ/τος, όπως αυτό τροποποιήθηκε με το Β.Δ. 328/1963, αυξάνονται σε 25 KW και 50 KW αντίστοιχα. Το όριο της εγκατεστημένης συνολικής ισχύος των 75 KW της Γ΄ ειδικότητας, που ορίζεται στο άρθρ. 2 του από 19/26.3.1938 Β.Δ/τος, όπως αυτό τροποποιήθηκε με το Β.Δ/μα 328/1963, αυξάνεται σε 100 KW. Άρθρ.2.-«Οι κάτοχοι άδειας Α΄ ειδικότητας 1ης, 2ης, 3ης κατηγορίας έχουν το δικαίωμα της εκτέλεσης και απλής εγκατάστασης Γ΄ ειδικότητας ισχύος μέχρι 10 KW, όταν η εγκατάσταση αυτή εκτελείται μαζί με την εγκατάσταση φωτισμού και αποτελεί με αυτή έργο ηλεκτρικής εγκατάστασης. Οι κάτοχοι άδειας Γ΄ ειδικότητας 1ης, 2ης, 3ης κατηγορίας, έχουν επίσης το δικαίωμα εκτέλεσης εγκατάστασης Α΄ ειδικότητας φωτισμού μέχρι 15 KW όταν η εγκατάσταση αυτή εκτελείται μαζί με την εγκατάσταση κίνησης και αποτελεί με αυτή ενιαίο έργο ηλεκτρικής εγκατάστασης». Το άρθρ. 2 αντικαταστάθηκε ως άνω από το άρθρ. 1 του Π.Δ. 532/4-6 Οκτ. 1989 (ΦΕΚ Α΄223). Άρθρ.3.-Οι άδειες εγκαταστατών Α΄ και Γ΄ ειδικότητας, θεωρούνται κάθε 3 χρόνια από την αρμόδια Νομαρχιακή Υπηρεσία του ΥΒΕΤ, σύμφωνα με τις ισχύουσες διατάξεις, εφόσον προσκομιστεί και βεβαίωση της οικείας Οικονομικής Εφορίας, ότι ο αναφερόμενος σ’ αυτήν τυγχάνει επιτηδευματίας φορολογούμενος και ασκεί το επάγγελμα του εγκαταστάτη ηλεκτρολόγου. Ως οικεία Οικονομική Εφορία νοείται εκείνη όπου η έδρα του εργαστηρίου, του καταστήματος ή του Τεχνικού Γραφείου του ενδιαφερομένου. Άρθρ.4.-Μετά την επιτυχή εξέταση για απόκτηση άδειας εγκαταστάτη Α΄ ή Γ΄ ειδικότητας, χορηγείται από την Υπηρεσία, άδεια επίβλεψης των εγκαταστάσεων της αντίστοιχης ειδικότητας, χωρίς πρόσθετα δικαιολογητικά ή άδεια εγκαταστάτη, εφόσον προσκομιστούν στην Υπηρεσία: α)Βεβαίωση της Οικονομικής Εφορίας του ενδιαφερόμενου ότι έκανε έναρξη της άσκησης του επαγγέλματος του ηλεκτρολόγου, και β)Απόδειξη του Ταμείου Παρακαταθηκών και Δανείων ότι καταβλήθηκε ποσόν είκοσι χιλιάδων δρχ., ως εγγύηση για την καλή εκτέλεση των ηλεκτρολογικών εγκαταστάσεων που αναλαμβάνει. Άρθρ.5.-Οι κάτοχοι άδειας εγκαταστάτη Α΄ ειδικότητας οποιασδήποτε Κατηγορίας έχουν τη δυνατότητα εκτέλεσης ηλεκτρολογικών εγκαταστάσεων της ειδικότητάς τους μέσα στα όρια της ισχύος σε KW της άδειάς τους, ανεξάρτητα από την ιδιαιτερότητα και μορφή του χώρου εγκατάστασης (Γραφεία, κατοικίες, καταστήματα κ.λ.π.) με την υποχρέωση να τηρούνται οι ισχύουσες διατάξεις του Κανονισμού Εσωτερικών Ηλεκτρικών Εγκαταστάσεων. Άρθρ.6.-Η απαιτούμενη από τις ισχύουσες διατάξεις προϋπηρεσία για την απόκτηση άδειας άσκησης επαγγέλματος Ηλεκτρολόγου αποδεικνύεται με σχετικό πιστοποιητικό του εργοδότη, που εκδίδεται με βάση τις αντίστοιχες μέρες στην ασφάλιση του ΙΚΑ. Το πιστοποιητικό αυτό θεωρείται σύμφωνα με τις ισχύουσες διατάξεις από τον αρμόδιο επόπτη εργασίας. Πιστοποιητικά προϋπηρεσίας εκδιδόμενα από εργοδότη, χωρίς την απόδειξη της ασφαλιστικής κάλυψης για τον αντίστοιχο χρόνο προϋπηρεσίας μπορούν να γίνουν δεκτά μόνον εφόσον διαπιστωθεί από την αρμόδια Υπηρεσία ύστερα από σχετική έρευνα η πραγματική απασχόληση του ενδιαφερόμενου. (Αντί για τη σελ. 178,33(α) Σελ. 178,33(β) Τεύχος 1405 Σελ. 93 Έλεγχος Ηλεκτρικών Εγκαταστάσεων 13.Δ.δ.53 Άρθρ.7.-Από την ισχύ του παρόντος δ/τος καταργούνται οι διατάξεις που αναφέρονται στην άδεια Α΄ ειδικότητας 2ης κατηγορίας καθώς και κάθε άλλη διάταξη που αντίκειται στις ρυθμίσεις του δ/τος αυτού. Άρθρ.8.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. 54. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ Αριθ. οικ. Β 12470/1708 της 3/21 Ιουν. 1988 (ΦΕΚ Β΄413) Στραγγαλιστικές διατάξεις σωληνωτών λαμπτήρων φθορισμού. 